Klasa: 945-01/20-01/01

Urbroj:2177-02/03-20-2

Općina Brestovac, na temelju članka 391. Zakona o vlasništvu i drugim stvarnim pravima (Narodne novine broj 91/96, 68/98, 137/99, 22/00, 73/00, 129/00, 114/01, 79/06, 141/06, 146/08, 38/09, 153/09, 143/12, 152/14) i Odluke o ponovnom raspisivanju natječaja za prodaju nekretnina u vlasništvu Općine i sniženje početne cijene Općinskog načelnika (KLASA: 945-01/20-01/01; URBROJ: 2177-02/03-20-1 od 13.01.2020.g.), objavljuje

 NATJEČAJ

za prodaju nekretnina u vlasništvu Općine Brestovac prikupljanjem pisanih ponuda

1.Predmet natječaja su nekretnine:

|  |  |  |  |  |  |  |
| --- | --- | --- | --- | --- | --- | --- |
| Redni broj | Katastarska čestica | Katastarska općina | Ukupna površina(podaci u zemljišnim knjigama)  | Ukupna površina(podaci u katastru) | Namjena | Početna cijenau kunama |
| 1. | 301/1 | Novo Zvečevo | 965 m²  | 965 m² | Građevinskozemljište | 17.730,00 |
| 2. | 301/2 | Novo Zvečevo | 875 m² | 875 m² | Građevinskozemljište | 16.650,00 |
| 3. | 301/3 | Novo Zvečevo | 875 m² | 875 m² | Građevinskozemljište | 16.650,00 |

Sve nekretnine su upisane u zemljišnim knjigama Općinskog suda u Požegi kao vlasništvo Općine Brestovac s zabilježbom posebnog pravnog režima za područje Parka prirode Papuk.

2.Nekretnine se prodaju, kupuju i preuzimaju u zatečenom stanju, prema zemljišnoknjižnom, katastarskom kao i stvarnom stanju na dan objave javnog natječaja. Nekretnina se kupuje po načelu viđeno-kupljeno što isključuje naknadne prigovore kupca na materijalne i pravne nedostatke. Osim kupoprodajne cijene kupac je dužan platiti i porez na promet nekretnina, te druge obveze vezane uz sklapanje i provedbu kupoprodajnog ugovora.

3. Za sudjelovanje u natječaju plaća se jamčevina u iznosu od 10% početne cijene nekretnine za koju se natjecatelj natječe. Jamčevina se plaća u korist Proračuna Općine Brestovac, broj računa: HR9225000091803500004, model: 68; poziv na broj: 7242-OIB; svrha uplate: »Jamčevina za kupnju zemljišta«. Jamčevina koju je uplatio ponuditelj čija ponuda nije prihvaćena vraća se u roku od 10 dana od donošenja odluke o izboru najpovoljnijeg ponuditelja. Ponuditelju čija ponuda bude prihvaćena plaćena jamčevina se uračunava u kupoprodajnu cijenu. Ako najpovoljniji ponuditelj odustane od sklapanja ugovora, odnosno ne uplati kupoprodajnu cijenu u roku od 30 dana od donošenja odluke kojom je odabran kao najpovoljniji, nema pravo na povrat jamčevine.

4. Posebni uvjet za zaključenje kupoprodajnog ugovora: isplata kupoprodajne cijene vrši se u roku od 30 dana od dana donošenja Odluke o izboru najpovoljnijeg ponuđača – Odluke o prodaji nekretnine, te će se po uplati kupoprodajne cijene u cijelosti zaključiti ugovor o prodaji

5. Pisana ponuda mora sadržavati:

– osnovne podatke o ponuditelju (ime i prezime, OIB, adresu odnosno naziv, OIB, sjedište,

 ime i prezime odgovorne osobe i osobe ovlaštene za zastupanje/punomoć)

– rješenje o upisu u obrni registar za fizičke osobe, odnosno naziv, OIB, sjedište i rješenje o

 upisu u sudski registar za pravne osobe, ime i prezime odgovorne osobe, preslika osobne

 iskaznice za fizičke osobe

– dokaz o uplati jamčevine za predmet prodaje u iznosu od 10 % početne kupoprodajne cijene odnosno 1.773,00 kuna za predmet prodaje broj 1; 1.665,00 kuna za predmet prodaje broj 2 i 1.665,00 kuna za predmet prodaje 3 na IBAN HR9225000091803500004; model: 68; poziv na broj: 7757-OIB; svrha uplate: »Jamčevina za kupnju zemljišta«

– oznaku nekretnine za koju se daje ponuda (broj katastarske čestice,katastarska općina) i

 iznos kupoprodajne cijene koju ponuditelj nudi

– broj računa i naziv banke radi mogućnosti povrata jamčevine.

6. Pisane ponude, u zatvorenim omotnicama, moraju prispjeti najkasnije u roku od 10 dana od objave natječaja u Narodnim novinama, na adresu: Općina Brestovac,Požeška 76,34322 Brestovac, s naznakom: »Ne otvaraj – ponuda za kupnju zemljišta«. Ponude se mogu dostaviti osobno u pisarnicu Općine Brestovac ili poslati preporučeno poštom.

7. Ponude koje ne udovoljavaju uvjetima natječaja kao i nepotpune ponude (koje ne sadrže svu traženu dokumentaciju) i ponude prispjele izvan roka neće se prihvatiti.

8. Odluku o izboru najpovoljnijeg ponuditelja donosi Načelnik Općine Brestovac. Odluka o izboru najpovoljnijeg ponuditelja donijet će se i u slučaju da u natječaju sudjeluje samo jedan ponuditelj. Odluka o izboru najpovoljnijeg ponuditelja objavit će se na web-stranicama Općine Brestovac, a dostavit će se svim ponuditeljima pismenim putem. U prilogu odluke dostavlja se i zapisnik o otvaranju ponuda.

9. Kriterij za odabir najpovoljnije ponude: Najpovoljnijom ponudom utvrdit će se ponuda s najvišim iznosom kupoprodajne cijene iznad početne.

10. Općina Brestovac pridržava pravo da bez navođenja razloga ne prihvati nijednu ponudu, da odbije sve pristigle ponude, odnosno da poništi natječaj.

11. Dodatne informacije u svezi s oglašenim nekretninama , mogu se dobiti na navedenoj adresi,radnim danom od 9 do 12 sati (tel. 034/241-077, e-adresa: opcina-brestovac@po.t-com.hr).

Općina Brestovac